《洪武船符》
清代·胡敬

双单殊。惟船编字水与信，大川赍涉皆通涂。亦有泽国用龙节，法三代意摹为图。

诏文纪年玺加后，四角灿烂花盘纡。例非大僚概勿给，郑重想见高皇谟。

是年始命棣节制，王气已隐钟燕都。兵兴渡江不用楫，宣召可有金符无。

然其立法自详审，倡乱远先防驿夫。后来趋便易勘合，此符弃竟同关繻。

祖宗良法玩不守，中使四出周防疏。无何濒海置市舶，倭寇扰遂连三吴。

楼船峨峨指吕宋，矿采万里挠师徒。尔时徵调遍天下，符纵复造难供儒。

乃知经国首除弊，方幅凛此尺一书。祇愁岁久弊还作，盗取翻笑侯生迂。

摩挲黄麻三叹息，有人智出符之余。

作者简介：清浙江仁和人，字以庄，号书农。嘉庆十年进士。累官侍讲学士。诗文兼美。有《崇雅堂诗文集》。